 Na MERCY KOSKEI MADEREVA wanaotumia barabara ya Mai Mahiu-Narok wameshauriwa kutafuta njia mbadala baada ya mvua kubwa kuharibu barabara hiyo mnamo Jumamosi. Kupitia taarifa, Mamlaka ya Kitaifa ya Barabara Kuu Nchini (KeNHA) ilitangaza kuwa imefunga barabara hiyo ili kuirekebisha. Kulingana na KeNHA, kufungwa kwa barabara hiyo kumetokana na mpasuko uliotokea kilomita sita kutoka mji wa Maimahiu kuelekea Narok na hivyo kuifanya kutopitika. Hata hivvo, mamlaka hiyo imesema kuwa hawajabaini kiini cha mpasuko huo wakielezea kuwa uchunguzi wa mapema unasema kuwa ni mvua ambayo inanyesha katika sehemi mbalimbali nchini. “KeNHA inapoanza kazi ya urekebishaji katika eneo lililoathirika, watumiaji wote wa barabara wanaotumia njia ya Maimahiu – Narok wanashauriwa kutumia njia mbadala,” taarifa ya mamlaka hiyo ilisema mnamo Jumapili. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  